Θεσσαλονίκη, 21/9/2020

**ΤΟ ΄ΧΕΙΣ ΝΑ ΚΕΡΔΙΖΕΙΣ: H LIDL ΕΛΛΑΣ ΛΑΝΣΑΡΕΙ ΤΟ ΠΡΟΓΡΑΜΜΑ ΠΙΣΤΟΤΗΤΑΣ LIDL PLUS!**

**Χωρίς πόντους, χωρίς πλαστική κάρτα, με μοναδικές προσφορές για περισσότερη εξοικονόμηση!**

Η Lidl Ελλάς λανσάρει τη Δευτέρα 21 Σεπτεμβρίου το πρόγραμμα πιστότητας [Lidl Plus](https://www.lidl-hellas.gr/lidl-plus) για αγορές σε όλα τα 225 καταστήματα του δικτύου της, προσφέροντας στους εγγεγραμμένους χρήστες ελκυστικές προσφορές σε αγαπημένα προϊόντα, για ακόμη περισσότερη εξοικονόμηση.

Παράλληλα δίνει στον πελάτη τη δυνατότητα να παρακολουθεί ανά πάσα στιγμή τις συναλλαγές και το ποσό που εξοικονομεί μέσω των ηλεκτρονικών αντιγράφων αγορών εντός της εφαρμογής, παρέχει πρόσβαση στα ψηφιακά φυλλάδια της Lidl, ενώ προσφέρει και μια νότα διασκέδασης μέσω της λειτουργίας «Ξύνεις Κερδίζεις». Τέλος, θα ανανεώνεται συνεχώς με νέες δυνατότητες και περιεχόμενο και περισσότερα χαρακτηριστικά, για επιπλέον, ολοκληρωμένες υπηρεσίες.

To [Lidl Plus](https://www.lidl-hellas.gr/lidl-plus) είναι ένα σύγχρονο και καινοτόμο πρόγραμμα πιστότητας, σχεδιασμένο στο πλαίσιο της ευρύτερης ψηφιακής κατεύθυνσης της Lidl Ελλάς, το οποίο λειτουργεί αποκλειστικά σε smartphones (Android & iOS), διαφέρει από τα τετριμμένα και εξυπηρετεί με ουσιαστικό τρόπο τις ανάγκες και τις επιθυμίες του σύγχρονου καταναλωτή.

Μέσω της εφαρμογής οι καταναλωτές θα έχουν τη δυνατότητα να γνωρίσουν την εταιρία ακόμη καλύτερα, αλλά και η εταιρία τους πελάτες της και τις προτιμήσεις τους, προσφέροντάς τους μια άκρως ελκυστική αγοραστική εμπειρία αλλά και μελλοντικά προσωποποιημένες προσφορές που θα ανταποκρίνονται στις ανάγκες τους.

Στόχος του προγράμματος πιστότητας [Lidl Plus](https://www.lidl-hellas.gr/lidl-plus), είναι η ενίσχυση της πιστότητας των πελατών της Lidl Ελλάς, καθώς και η επιβράβευσή τους για την εμπιστοσύνη τους στην εταιρία.

Η Lidl Ελλάς αποδεικνύει έμπρακτα ότι θέτει τον πελάτη στο επίκεντρο των στρατηγικών της προτεραιοτήτων, επιδιώκοντας τη μέγιστη ικανοποίηση του, και δίνοντας ιδιαίτερη βαρύτητα στην ποιότητα, τη συνέπεια και την πληρότητα των προϊόντων και υπηρεσιών της.

**Πώς μπορεί κανείς να αποκτήσει το πρόγραμμα πιστότητας Lidl Plus;**

Ο καθένας μπορεί να κατεβάσει την εφαρμογή δωρεάν από το [App Store](https://rebrand.ly/iOS_LidlPlus) / [Google Play](https://rebrand.ly/Android_LidlPlus), να κάνει γρήγορα και εύκολα εγγραφή και να απολαύσει άμεσα το περιεχόμενο του Lidl Plus.

**Επισκεφθείτε τη Lidl Ελλάς και στα:**

**https://corporate.lidl-hellas.gr**

[**www.facebook.com/lidlgr**](http://www.facebook.com/lidlgr/)

[**www.twitter.com/Lidl\_Hellas\_**](http://www.twitter.com/Lidl_Hellas_)

[**www.instagram.com/lidl\_hellas**](https://www.instagram.com/lidl_hellas/)

[**www.linkedin.com/company/lidl-hellas**](http://www.linkedin.com/company/lidl-hellas)

**https://www.youtube.com/user/lidlhellas**